พักนี้มีอาการคิดมาก ชอบกลัวสิ่งที่ยังมาไม่ถึง กลัวอะไรแปลกๆ เช่น กลัวว่าจะเกิดอุบัติเหตุไส้ไหล กลัวเกี่ยวกับตรงท้องน้อยกลัวว่าอะไรจะมาทิ่ม พอกลัวมากๆจะเครียดแล้วร้องไห้ พยายามหยุดคิด แต่หยุดคิดไม่ได้เลย เป็นมาเกือบเดือนแล้วค่ะ อยากทราบว่าเป็นอะไรต้องปรึกษาจิตแพทย์ไหม แล้วค่ารักษาที่คลินิกแพงไหมคะ
สวัสดีค่ะ จากที่เล่ามา คิดว่า มีภาวะทางอารมณ์และความคิดที่ไม่ปกตินะคะ และมีผลต่อการใช้ชีวิตประจำวันค่ะเบื้องต้นแนะนำให้พูดคุยระบายเรื่องที่คิดกังวลกับคนในครอบครัว หรือเพื่อนที่ใกล้ชิดเพื่อผ่อนคลายความคิดต่างๆนี้นะคะ และควรไปพบจิตแพทย์ที่โรงพยาบาล หรือคลินิกที่เกี่ยวกับสุขภาพจิต ค่ะส่วนค่ารักษา แนะนำให้สอบถามจากที่ที่ไปพบ เจ้าหน้าที่สถานพยาบาลนั้นจะให้ข้อมูลอีกทีนะคะ